Moufida Tlatli

Moufida Tlatli (arabisk: مفيدة التلاتلي; født 5. august 1947 i Sidi Bou Saïd i Tunisia, død 7. februar 2021) var en tunisisk filmregissør og politiker.

Biografi 
Takket være sin filosofilærer ble hun interessert i film, og studerte filmklipping ved den franske filmskolen IDHEC (senere La Fémis), der hun avla eksamen i 1968. Hun returnerte til Tunisia og arbeidet med klipping av en lang rekke filmer, blant annet Omar Gatlato av Merzak Allouache, Les Baliseurs du désert av Nacer Khémir, Le Cantique des pierres av Michel Khleifi, og Halfaouine – bak sløret av Férid Boughedir. I 1994 regisserte hun sin første langfilm, Les Silences du palais, som selv hun skrev sammen med Nouri Bouzid. Filmen ble en kritikersuksess, og vant flere priser. 

Etter den tunisiske revolusjon ble hun som partiløs utnevnt til kulturminister 17. januar 2011 i en samlingsregjering ledet av Mohamed Ghannouchi. Da det fremkom at hun i 2010 hadde underskrevet på en appell for at daværende president Ben Ali skulle stille som kandidat i valget plablagt for 2014, måtte hun gå av som kulturminister allerede etter ti dager, og ble erstattet av Azedine Beschaouch.

Hun døde av covid-19 den 7. februar 2021, i en alder av 73 år.

Filmer (regi)
 1994: Les Silences du palais (Samt el qusur)
 2000: La Saison des hommes
 2004: Nadia et Sarra

Referanser

Eksterne lenker 
 
 

Regissører
Tunisiske politikere
Personer fra guvernementet Tunis
Dødsfall relatert til covid-19 i Tunisia